Zuma weer tot president verkiesPresident Zuma toe hy vroeë vandag as parlementslid ingehuldig is. Foto: GCIS Nadat die ANC vir Zuma genomineer het, het die DA se James Selfe opgestaan en hoofregter Mogoeng Mogoeng versoek om ter verklaar dat Zuma nie ‘n “bekwame en geskikte persoon” is nie. Naledi Pandor, minister van binnelandse sake, het dit as ‘n “beuselagtige mosie” beskryf aangesien enige lid van die nasionale vergadering as president verkies kan word aldus die grondwet. Mogoeng het dit beaam en LP’s daaraan herinner dat Zuma vroeër die dag as parlementslid ingehuldig is. Hy het Zuma hierna bevestig dat Zuma weer president is. Die nasionale vergadering het Baleka Mbete, die ANC se nasionale voorsitter, vroeër as die nuwe speaker verkies. Mbete het 260 stemme gekry teenoor die 88 stemme vir Nosimo Balindlela. Laasgenoemde is deur die DA voorgestel. Mbete was van 2004 tot 2008 ook speaker van die parlement. Lechesa Tsenoli is onbestrede tot adjunk-speaker verkies.